[{"text_idx": "#000003", "text": "hyrwyddo a dathlu cerddoriaeth Cymru"}, {"text_idx": "#000004", "text": "promoting and celebrating the music of Wales"}, {"text_idx": "#000014", "text": "Plethu: affricerdd ydy cyfle i grewyr cerddoriaeth o dras Affricanaidd sy'n byw ac yn gweithio yng Nghymru ysgrifennu gwaith newydd ar gyfer unrhyw fath o ensemble cerddorol (offerynnol, electronig ac ati) a bydd yr artistiaid dawns yn coreograffu ac yn creu ffilm ddawns i'r gwaith cerddorol.\nDewisodd y panel, sy'n cynnwys cynrychiolwyr o Gwmni Dawns Cenedlaethol Cymru, Ty\u0302 Cerdd a Sub-Sahara Advisory Panel, yr artistiaid canlynol i weithio gyda'i gilydd:\nEric Martin Kamosi & Idrissa Camara\nA.K.A. Mista B (Seun Babatola) & June Campbell-Davies\nE11ice & Kitch n Sync\nJeferson Lobo & Gundija Zandersona"}, {"text_idx": "#000017", "text": "Mae \u2018Connections\u2019 yn dangos gwahanol ymatebion i fyw yn ninas Caerdydd. Mae\u2019r dawnsiwr Idrissa Camara wedi gosod symudiadau mewn ymateb i gerddoriaeth sy\u2019n cynnwys rhythmau egni\u0308ol, tarawol, cerddoriaeth Bolon a recordiadau maes o draffig a recordiwyd yn agos at gartref y Cyfansoddwr Eric Martin Kamosi yng Nghaerdydd. Mae\u2019r hyn sydd i\u2019w weld yma wedi cael ei dylanwadu gan yr hyn sydd i\u2019w weld a\u2019i glywed yng Nghaerdydd. Anogir y gwranda\u0308wr i gymryd rhan mewn profiad o\u2019r amgylchedd hwn.\u201d"}, {"text_idx": "#000018", "text": "Gitarydd a cherddor a chyfansoddwr electronig yw Eric Martin Kamosi sy\u2019n creu cerddoriaeth werin, roc, diriaethol, electronig a minimalaidd gan ddefnyddio amrywiaeth o offerynnau, recordiadau maes a synau electronig. Mae wedi ysgrifennu a pherfformio ar gyfer theatr ddawns a chorfforol broffesiynol ac wedi creu gosodweithiau cerdd, dylunwaith sain, cyfansoddiadau algorithmig a cherddoriaeth i offerynnau byw fel rhan o radd BA (Anrhydedd) mewn \u2018Sain a Cherddoriaeth Greadigol\u2019 o Brifysgol De Cymru a gradd feistr mewn \u2018Cyfansoddi a Pherfformio Digidol\u2019.\nAr o\u0302l cymryd rhan mewn hyfforddeiaeth mewn cyfansoddi i\u2019r cyfryngau a chreu cerddoriaeth i\u2019r sgri\u0311n a theatr fyw, mae Eric yn dal i ymddiddori mewn gweithio gydag artistiaid o ystod eang o ddisgyblaethau."}, {"text_idx": "#000020", "text": "Yn 2010, sefydlodd Idrissa, sydd hefyd yn gerddor, unig gwmni dawns/cerddoriaeth Du proffesiynol Cymru, Bale Nimba. Mae ei syniadau arloesol wedi sgubo ar draws y DU ac o dan ei gyfarwyddyd, mae Bale Nimba wedi cyfuno gwreiddiau dawns traddodiadol a\u0302 pherfformwyr ifainc deinamig a sgo\u0302r gerddorol wreiddiol. Mae Idrissa wedi curadu llawer o gynyrchiadau llwyddiannus drwy Gymru a thu hwnt."}, {"text_idx": "#000022", "text": "Ysgrifennwyd, perfformiwyd a ffilmiwyd 'Weight of the Ancestors' gan AKA Mista B, gyda Choreograffi a pherfformiad dawns gan June Campbell-Davies. Mae'n edrych yn fanwl ar beth mae 'adref' yn ei olygu i alltudiaeth o bobl, a gwadiad achyddiaeth a hanes teuluol a all fod yn ormesol, yn waredol a gobeithiol ar yr un pryd."}, {"text_idx": "#000024", "text": "Cerddor, awdur geiriau a rapiwr sy\u2019n gymdeithasol effro yw A.K.A. Mista B (Seun Babatola). Wedi\u2019i eni yn Nigeria, treuliodd yr ychydig flynyddoedd cyntaf o\u2019i fywyd yng Nghaerdydd ac wedyn bu\u2019n byw yn Ibadan (Nigeria), Llundain a Birmingham, cyn dychwelyd i Gymru."}, {"text_idx": "#000025", "text": "Mae ei chwaeth gerddorol yn amrywio o fre\u0302c-bi\u0311t i fetel i drip-hop, ac mae\u2019n credu yn y bo\u0302n mai dim ond haenen sgleiniog yw genre. Bydd cerddoriaeth go iawn yn ymestyn allan, ni waeth beth fo\u2019r arddull. Perffeithrwydd o ran sylwedd, nid y cyflwyniad."}, {"text_idx": "#000030", "text": "Cydweithrediad rhwng yr artist cerddoriaeth Thalia Ellice Richarson a\u2019r cwmni theatr dawns Kitsch & Sync Collective, yn archwilio\u2019r thema cynefin a\u2019n bydoedd mewnol ac allanol, gyda geiriau wedi\u2019u hysbrydoli gan brofiad bywyd a\u2019r newid y gall cerddoriaeth, celf a hunanfynegiant ei ysbrydoli tu mewn i ni."}, {"text_idx": "#000031", "text": "Hunan arall yw E11ICE y gantores a rapwraig amlgenre a aned yng Nghernyw ac sy\u2019n byw yng Nghaerdydd, Thalia Ellice Richardson. Yn aelod craidd o\u2019r fenter gymunedol yng Nghaerdydd, Ladies of Rage Caerdydd, mae perfformiadau byw unigryw E11ICE wedi\u2019i gwneud yn nodwedd annatod o unrhyw sioe arddangos fyw Ladies of Rage."}, {"text_idx": "#000032", "text": "Yn cyfuno alawon a geiriau meddylgar mae cerddoriaeth E11ICE yn adlewyrchu ei siwrnai drwy bob dydd gan wneud y cyffredin yn anghyffredin."}, {"text_idx": "#000033", "text": "Mae perfformiadau byw E11ICE yn amrywio o setiau moel ar y meic i gynyrchiadau band jazz llawn. Bob tro y bydd E11ICE yn camu ar y llwyfan mae\u2019n ceisio dod a\u0302 rhywbeth ffres i\u2019w chynulleidfa."}, {"text_idx": "#000034", "text": "Gan dynnu ysbrydoliaeth o bopeth sy\u2019n retro, vintage a rhyfeddol o wirion, mae rhywun yn nabod menter gydweithredol Kitsch & Sync yn syth wrth eu brand arloesol o theatr ddawns hynod a difyr. Gan ddefnyddio ffasiynau a thiwns tapio traed i greu cymysgedd heintus o goreograffi tra gweledol, cymeriadau lliwgar a blwch \u2018gwisgo i fyny\u2019 sy\u2019n llawn i\u2019r ymylon a\u0302 digon o hen ddillad a fyddai wrth fodd calon eich mam-gu! Mae Kim Noble a Kylie Ann Smith yn asio gwahanol genres dawns, celfi anarferol a mymryn o ryngweithio a\u0302\u2019r gynulleidfa i gyflwyno rhywbeth hollol unigryw i chi."}, {"text_idx": "#000038", "text": "Wedi\u2019i eni ym Mrasil, cerddor, cyfansoddwr a chynhyrchydd yw Jefferson Lobo sy\u2019n byw yng Nghaerdydd. Gwahoddiad yw ei gerddoriaeth i fyd o bosibiliadau sonig anrhagweladwy: cytseiniau melys wedi\u2019u cyfuno ag alawon llyfn a ffraeth sy\u2019n ffurfio sylfaen ei bair cerddorol, gyda phinsiad o gerddoriaeth jazz, gerddorfaol, Ladin, reggae, ddyfodolaidd a cherddoriaeth fyd.\nAugust 012 (cwmni theatr) ar gynyrchiadau radio\u2019r BBC, wedi cyfansoddi, sgorio a threfnu cerddoriaeth ar gyfer Carnifal Butetown 2020 a 2021, gydag uchafbwyntiau i\u2019w darn trawsatlantig o\u2019r teitl \"Zamba\" wedi\u2019u comisiynu gan BACA."}, {"text_idx": "#000039", "text": "Perfformwraig, coreograffydd ac addysgwraig o Latfia yw Gundija Zandersona sy\u2019n byw yng Nghaerdydd.\nFel cyfarwyddwr gweithredol i Kokoro Arts Cyf. ac artist dawns annibynnol, mae\u2019n gweithio ar draws amrywiaeth o genres gan gynnwys gwaith i deuluoedd a chynulleidfaoedd ifainc, testun llafar a symudiad, theatr gorfforol a dawns gyfoes. Wedi\u2019i hyfforddi yn Latfia, Denmarc a\u2019r DU, mae wedi bod yn gweithio\u2019n rhyngwladol am y 6 blynedd diwethaf yn creu ac adolygu gweithiau perfformio."}]